CELEX: 52021PC0545
Language: sl
Date: 2021-09-10
Title: Predlog UREDBA SVETA o spremembi Uredbe Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju

EVROPSKA KOMISIJA
            Bruselj, 10.9.2021
            COM(2021) 545 final
            2021/0287(NLE)
            Predlog
            UREDBA SVETA 
            o spremembi Uredbe Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Uredbo Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju je treba spremeniti, da se izvede prenos neizkoriščene kvote EU za romba za leto 2020 v okviru Generalne komisije za ribištvo v Sredozemlju (GFCM). 
            
            
               •Skladnost z veljavnimi predpisi s področja zadevne politike
            
            
               Predlagani ukrepi so zasnovani v skladu s cilji in pravili skupne ribiške politike ter so skladni s politiko Unije na področju trajnostnega razvoja. 
            
            
               •Skladnost z drugimi politikami Unije
            
            
               Predlagani ukrepi so skladni z drugimi politikami Unije, zlasti s politikami na področju okolja. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga tega predloga je člen 43(3) Pogodbe o delovanju Evropske unije. 
            
            
               Obveznosti Unije za trajnostno izkoriščanje živih vodnih virov izhajajo iz obveznosti, določenih v členu 2 Uredbe (EU) št. 1380/2013 Evropskega parlamenta in Sveta. 
            
            
               •Subsidiarnost (za neizključno pristojnost) 
            
            
               Predlog spada pod izključno pristojnost Unije iz člena 3(1)(d) Pogodbe. Načelo subsidiarnosti se zato ne uporablja. 
            
            
               •Sorazmernost
            
            
               Predlog je v skladu z načelom sorazmernosti iz naslednjega razloga: skupna ribiška politika je skupna politika. Svet mora v skladu s členom 43(3) Pogodbe sprejeti ukrepe o določitvi in dodelitvi ribolovnih možnosti. 
            
            
               •Izbira instrumenta
            
            
               Predlagani instrument: uredba.  
            
            
               3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA
            
         
         
            
               •Naknadne ocene/preverjanja primernosti obstoječe zakonodaje
            
            
               Ni relevantno. 
            
            
               •Posvetovanja z deležniki
            
            
               Ni relevantno.
            
            
               •Zbiranje in uporaba strokovnih mnenj
            
            
               Ni relevantno.
            
            
               •Ocena učinka
            
            
               Področje uporabe uredbe o ribolovnih možnostih je omejeno s členom 43(3) Pogodbe. 
            
            
               •Primernost in poenostavitev ureditve
            
            
               Ni relevantno. 
            
            
               •Temeljne pravice
            
            
               Ni relevantno. 
            
            
               4.PRORAČUNSKE POSLEDICE
            
            
               Predlagani ukrepi ne bodo imeli proračunskih posledic. 
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Ni relevantno. 
            
            
               •Obrazložitveni dokumenti (za direktive)
            
            
               Ni relevantno. 
            
            
               •Natančnejša pojasnitev posameznih določb predloga
            
         
         
            
               Namen predlagane spremembe je spremeniti Uredbo Sveta (EU) 2021/90, zlasti Prilogo VII k navedeni uredbi, kakor je opisano spodaj.
            
            
               Po podatkih, prijavljenih GFCM, je Bolgarija leta 2020 porabila 83 % svoje letne kvote za romba (tj. 62 od 75 ton). Podobno je Romunija porabila 93 % svoje letne kvote za romba (tj. 70 od 75 ton). To predstavlja 88 % skupne porabe kvote EU (tj. 132 od 150 ton). Zato količina staleža, ki ga EU ni ulovila do leta 2021, znaša približno 18 ton.
            
            
               V skladu z večletnim načrtom upravljanja za romba GFCM, kot je določen v Priporočilu GFCM/41/2017/4 in spremenjen v Priporočilu GFCM/43/2019/3, zlasti v odstavku 1(e) navedenega priporočila, „največja količina, ki jo pogodbenica ali sodelujoča nepogodbenica lahko prenese v katerem koli letu, ne presega 15 odstotkov njene začetne letne kvote. Če je stanje staleža izredno slabo in znanstveno mnenje delovne skupine GFCM za Črno morje priporoča zmanjšanje stopnje ribolovne umrljivosti, se lahko vsak prenos neizkoriščenih kvot prepove.“
            
            
               Zahteva EU za prenos neizkoriščene kvote v letu 2020 je bila predložena na seji odbora GFCM za skladnost (21. maja 2021), ki je priznal izredne razmere zaradi pandemije COVID-19. Zahtevo za prenos je obravnavala tudi delovna skupina za Črno morje, in sicer julija 2021 na za to predvideni seji. GFCM je nato na svojem 44. letnem zasedanju odobrila prenos.
            
            
               Zato je treba odločitev, ki jo je sprejela GFCM, izvesti s spremembo Uredbe Sveta (EU) 2021/90.   
            
            
               Porazdelitev ribolovnih možnosti za romba v Črnem morju iz Uredbe (EU) 2021/90 bi bilo zato treba spremeniti, da bi se upoštevale prilagoditve kvot Unije za romba, ki jih je GFCM določila leta 2021.  Porazdelitev ribolovnih možnosti, ki izhaja iz te premajhne izkoriščenosti, bi bilo treba izvesti na podlagi zadevnih prispevkov posameznih držav članic k premajhni izkoriščenosti, ne da bi se spremenil ključ dodelitve iz Uredbe (EU) 2021/90 za letno dodelitev kvot Unije za romba njenim državam članicam. Obe zadevni državi članici, Bolgarija in Romunija, si enakovredno delita kvote Unije za romba s ključem dodelitve, ki ustreza 50 % kvot Unije za romba v Črnem morju na državo članico.
            
            
               2021/0287 (NLE)
            
            
               Predlog
            
            
               UREDBA SVETA
            
            
               o spremembi Uredbe Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju 
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Uredba Sveta (EU) 2021/90 določa ribolovne možnosti za leto 2021 za staleže rib in skupine staležev rib v Sredozemskem in Črnem morju
                  1
               .  Uredba v okviru prava Unije izvaja načrt upravljanja za romba, ki ga je sprejela Generalna komisija za ribištvo v Sredozemlju (GFCM)
                  2
                za ribolov romba v Črnem morju (geografsko podobmočje 29). 
            
            
               (2)GFCM je na svojem 44. letnem zasedanju leta 2021 sprejela odločitev, v kateri je ugotovila, da je Evropska unija v letu 2020 premalo izkoristila svojo kvoto za romba, in odobrila prenos neizkoriščene kvote zaradi izrednih razmer, ki jih je povzročila pandemija COVID-19. Zato bi bilo treba odločitev GFCM izvesti v okviru prava Unije.
            
            
               (3)Porazdelitev ribolovnih možnosti v Črnem morju iz Uredbe (EU) 2021/90 bi bilo zato treba spremeniti, da bi se upoštevale prilagoditve kvot Unije, ki jih je določila GFCM. Porazdelitev ribolovnih možnosti, ki izhaja iz te premajhne izkoriščenosti, bi bilo treba izvesti na podlagi zadevnih prispevkov posameznih držav članic k premajhni izkoriščenosti, ne da bi se spremenil ključ dodelitve iz Uredbe (EU) 2021/90 za letno dodelitev celotnega dovoljenega ulova. 
            
            
               (4)Uredbo (EU) 2021/90 bi bilo zato treba ustrezno spremeniti. 
            
            
               (5)Omejitve ulova iz Uredbe (EU) 2021/90 se uporabljajo od 1. januarja 2021. Določbe o omejitvah ulova, ki jih uvaja ta uredba, bi zato morale začeti veljati čim prej in se uporabljati retroaktivno od 1. januarja 2021. Taka retroaktivna uporaba ne vpliva na načeli pravne varnosti in varstva legitimnih pričakovanj, saj so zadevne ribolovne možnosti večje in še niso bile izkoriščene. Zaradi nujnosti bi morala ta uredba začeti veljati takoj po objavi –
            
            
         
         
            
               SPREJEL NASLEDNJO UREDBO:
            
            
               Člen 1 
                  Sprememba Uredbe (EU) 2021/90 
            
            
            
               Priloga VII k Uredbi (EU) 2021/90 se spremeni, kot je določeno v Prilogi k tej uredbi.
            
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. januarja 2021. 
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        Uredba Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju (UL L 31, 29.1.2021, str. 1).
               
               
                  
                     (2)
                  
                        Priporočilo GFCM/41/2017/4, kakor je bilo spremenjeno s Priporočilom GFCM/43/2019/3.
               
            
      
    ---documentbreak--- 
      
         
               EVROPSKA KOMISIJA
            Bruselj, 10.9.2021
            COM(2021) 545 final
            PRILOGA 
            k
            predloguUredbe Sveta
            o spremembi Uredbe Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju
            
               
         
         
            
               PRILOGA 
            
            
               V Prilogi VII k Uredbi (EU) 2021/90 se tabela z ribolovnimi možnostmi za romba v
            
            
               vodah Unije v Črnem morju nadomesti z naslednjim: 
                     
            
            
               „PRILOGA VII
            
            
               RIBOLOVNE MOŽNOSTI ZA RIBIŠKA PLOVILA UNIJE V ČRNEM MORJU
            
            
            
                     
                        Vrsta:
                     
                  
                  
                     
                        romb
                     
                  
                  
                     
                        Območje:
                     
                  
                  
                     
                        vode Unije v Črnem morju – geografsko podobmočje 29
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bolgarija
                     
                  
                  
                     
                        87,825
                     
                  
                  
                     
                  
                  
                     
                        analitski TAC 
                     
                     
                        Člen 3 Uredbe (ES) št. 847/96 se ne uporablja.
                     
                     
                     
                     
                        Člen 4 Uredbe (ES) št. 847/96 se ne uporablja.
                     
                  
               
                     
                        Romunija
                     
                  
                  
                     
                        80,116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unija
                     
                  
                  
                     
                        167,941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Od 15. aprila do 15. junija 2021 ni dovoljena nobena ribolovna dejavnost, vključno s pretovarjanjem, zadrževanjem na krovu, iztovarjanjem in prvo prodajo.“